Hagyjuk lazára kicsit…
- Hangpróba? - Tesztelem!
Oké.
Valaki kiabál odakint.
Küldjetek ki valakit az ablak elé!
Komoly veszekedés folyik,
most már egy nő is beszállt, szóval nem lesz vége egyhamar.
INDRANI ÜGYVÉDJE
Megengedi? Chaitanya!
Igen?
Kérlek, intézkedj!
Még sosem vesztettem gyilkossági ügyben.
Ennek az az oka…
hogy minden bűnügyi védelemnek a stratégia a legfontosabb eleme.
A szakmai erkölcsiség keretein belül, ha egy ügyfél megkeres,
köteles vagyok képviselni.
Hogy szerintem bűnös vagy ártatlan, az lényegtelen.
Ügyvédként az a feladatom,
hogy a bíróság előtt a lehető legjobbat érjem el a számára.
Indrani azért keresett meg engem,
mert úgy gondolta, én vagyok a legjobb erre a feladatra. Ezért is vállaltam el.
Eddig még nem sikerült megállapítaniuk,
hogy Sheena él vagy meghalt, mert a szakértők nem támasztják alá
az elméletet, hogy Sheena már nem él.
Nem. Egy pillanat!
- És a 307-es cikkely… - Indrani. Nyugi!
- Nyugalom! - De nincs…
Várjon egy kicsit!
- Türelem! - Indrani…
Folytassuk!
INDRANI MUKERJEA: ELTEMETETT IGAZSÁG
2012 ÁPRILISÁNAK VÉGE
Indrani azt fogja mondani, hogy kitette…
PETER MUKERJEA HANGJA
…az Amarsons előtt.
És ki az utolsó, akivel ezután felvette a kapcsolatot?
Rahul.
- Üzenetet küldött neked? - Igen.
És küldött Indraninak is egyet.
Értem.
Aznap késő éjjel. Szóval…
Én reggel is kaptam még egy üzenetet.
RAHUL MUKERJEA HANGJA
Üzent reggel is,
ami egészen más volt, szinte már fura.
RAHUL: HIÁNYZOL MACIKÁM. XXXXX
SHEENA: TUDOM, HOGY MEGSZAKAD A SZÍVED, DE SZERETNÉM LEZÁRNI A KAPCSOLATUNKAT.
NEM VOLT SZÍVEM SZEMÉLYESEN ELMONDANI.
Nem tudom, mit tegyek, mit gondoljak,
mit mondjak… Nem tudom…
Semmit nem kell csinálnod vagy gondolnod!
INDRANI MUKERJEA HANGJA
Az emberek továbblépnek.
Nem ez az első szakítás, volt már ilyen.
Nem ez az első, Rahul. Egyszerűen muszáj…
összekapni magad, és továbblépni.
Természetesen átmentem ezeken a fázisokon. Hogy talán meghalt,
esetleg életben van, aztán újra azt gondoltuk, hogy meghalt.
De aztán ott volt egy halom SMS, szóval…
2012. április 24-e után biztos, hogy életben volt.
Az egykori médiamágnás, a gyilkossággal vádolt Indrani Mukerjea
szenzációs bejelentése szerint Sheena Bora él, és jelenleg
Dzsammu és Kasmír államban tartózkodik.
Minden újságírónak, aki a bíróságra járt,
egy ponton megfordult a fejében a kérdés, hogy…
ÚJSÁGÍRÓ
Sheena valóban meghalt-e.
Ebben az ügyben
Indrani sosem fogadta el, hogy Sheena meghalt volna.
Kiderítem az igazságot, és megtudom, hol van Sheena!
Nem fogom feladni a keresést.
Indrani Mukerjea azt állítja, hogy egy Sheenára hasonlító nőt
láttak nemrég a gauháti repülőtéren.
Miért tűnne el valaki…
ÚJSÁGÍRÓ
a föld színéről,
ha ennyi mindent vár az élettől?
És ha mégis eltűnt, hogyan képes a közösségi média korában,
a mobilok és bankkártyák világában nyom nélkül felszívódni?
Vágyálom a védelem részéről a gondolat…
SENIOR BÍRÓSÁGI RIPORTER
hogy Sheena él.
Én úgy látom, hogy ez egyfajta ködösítés.
Az egész karrieremben
ez a legbizarrabb eset, amivel találkoztam.
Egy rejtvény, amit úgy hiszem, megoldottam.
Még sincs értelme, mert amíg Sheena nem kerül elő,
ott lebeg a kérdés, hogy mi történt Sheena Borával.
Nem tudom, hogy megölték-e Sheenát. Nem tudom, hogy meghalt-e.
Ez nevetséges. Hol van ennek a vége?
INDRANI MUKERJEA LÁNYA
Mi az eleje, és mi a vége?
Sheena halott, vagy nem? Kinek…
Mégis kinek az oldalán kellene állnom? Miben hazudik a szívem?
Hét éven át próbáltam rájönni.
Csak annyit tudok, hogy nagyon sok pénzről,
és nagyon sok csalásról van szó.
A médiamágnás Indrani Mukerjea-t
letartóztatta, és gyilkossággal vádolta meg a mumbai rendőrség.
Sheena Bora meggyilkolásával.
Hogyan jut három évvel Sheena eltűnését követően
a Khar rendőrség arra…
ÚJSÁGÍRÓ
hogy Indrani Mukerjea megölte a lányát,
és a testétől Raigadban, 100 kilométerre Mumbaitól szabadult meg?
Kell hogy legyen valaki, egy forrás.
MUMBAI RENDŐRKAPITÁNYA (2015)
Volt egy elmélet,
miszerint Rakesh Maria fülest kapott egy névtelen forrástól,
hogy Raigadban találtak egy holttestet.
Sheena Bora holttestét.
Megölték. Nem tűnt el.
És Indrani Mukerjea sofőrje, Shyamvar Rai részt vett a gyilkosságban.
4 NAPPAL INDRANI LETARTÓZTATÁSA ELŐTT
A mumbai rendőrség szerint a füles után
Shyamvar Rai a bandrai Carter útra ment,
hogy megszabaduljon a nála lévő fegyvertől.
Miért sétálna egy sofőr nyolc kilométert a Carter útig,
hogy megszabaduljon egy fegyvertől, ha a Mithi folyó közelében él,
amiben talán a legegyszerűbb eltűntetni egy fegyvert?
A rendőrségi adatok szerint
a járőrök gyanúsnak találták a mozgását.
Elkapták, és találtak nála egy pisztolyt.
KHAR RENDŐRŐRS
Bevitték kihallgatásra,
melynek következtében beismerte,
hogy ő, Indrani és Sanjeev Khanna 2012-ben megölték Sheenát.
Egy sofőr miért keverné bele magát,
csak mert fegyvert találtak nála,
egy három évvel korábbi gyilkosságba?
Aminek ráadásul semmi köze a fegyverviselési ügyéhez?
Ha mi letartóztatunk egy vádlottat,
bevall mindent, amit elkövetett.
RANGIDŐS NYOMOZÓ, KHAR RENDŐRŐRS
Legyen az egy, kettő vagy akár három bűncselekmény.
Bármit is mond, az az igazság.
A rendőrségnél jól bevált módszer, persze nem hivatalosan…
VOLT RENDŐRTISZT
hogy ha el akarunk kapni egy gengsztert vagy egy bűnözőt,
fegyvert rejtünk el nála, és kész is
az illegális fegyverbirtoklási ügy.
Szerintem ez az egész, hogy egy névtelen telefonáló
felhívja Rakesh Mariát azzal, hogy a sofőrnél fegyver van,
nem más, mint kitaláció.
Egy óriási baromság.
Mindenképpen felmerül a kérdés: kinek jó, ha anyámat félreállítják?
Ha tehát visszatekintünk a sofőr magatartására
és a rendőrséghez fűződő viszonyára, nem nevezhetjük megbízható forrásnak.
És a rendőrség talán kényszerítette.
Melynek során ösztönözhették azzal,
hogy ha tanúskodik, elengedik.
SHYAMVAR RAI, A CBI KORONATANÚJA KEGYELMET KAPOTT
Az indiai törvények szerint
egyezséget lehet kötni azzal, aki a barátait a kutyák elé veti.
Emiatt viszont a vallomását addig nem lehet készpénznek venni,
amíg meg nem erősítették, vagy alá nem támasztották
független, megkérdőjelezhetetlen bizonyítékokkal.
A vallomásában Shyamvar Rai egy új,
és bizonyos értelemben abszurd jelentést adott annak a kifejezésnek, hogy
a valóság túlszárnyalja a képzeletet.
Elmesélt egy történetet arról, hogyan került egy szobába,
ahol a Skype elé ültették.
Indrani megjelent a számítógépe képernyőjén, és azt mondta:
„Nem jövök ki a lányommal. Meg kell ölnöd. ”
Rai szerint az úrnő mondta, hogy ölje meg.
„Az úrnő ezt akarta, így hát megtettem. ”
2012. ÁPRILIS 24. SHEENA ELTŰNÉSÉNEK ÉJSZAKÁJA
Aztán ott van Mekhail.
Háromnegyed tízre értem haza.
Az Amarsonstól hazáig, akárhogy is számolom,
nem lehet több, mint fél óra az út.
- Igen. - Tehát én már aludtam.
Mert volt egy vendégem,
Mekhail, aki akkor érkezett… Annyit mondok, hogy
- akkor érkezett valahonnan, oké? - Oké.
Az egyik ok, amiért Indrani meg akarta öletni Sheenát,
az volt, hogy nem jöttek ki jól. Nem szerette a lányát.
És úgy tűnik, ugyanez volt a helyzet Mekhaillal.
Indrani azt mondta, 24-én Indiában lesz.
INDRANI MUKERJEA FIA
„Gyere, és találkozzunk. ” Egy esti géppel utaztam.
Mumbaiba jöttem.
Nagyjából este fél kilenckor értem a Marlow-házhoz.
Senki sem volt otthon.
Azonnal hívtam Indranit.
Azt mondta…
„Van egy kis dolgunk.
Eltart egy ideig. Nyugalom, nemsokára jövök. ”
Furcsán hangzott, de azt mondtam, rendben.
Ma már úgy érzem…
akkor történt Sheena állítólagos meggyilkolása.
Shyamvar Rai szerint elmentek egy névtelen,
elhagyatott kis utcába valahol a Bandra negyedben.
Sanjeev Khanna az anyósülésen ült,
Indrani pedig hátul, Sheenával.
Indrani bedrogozta,
ami szinte rögtön hatott. Sheena szédülni kezdett.
Akkor ment hátra Sanjeev,
és hátrahúzta Sheena haját.
Indrani Sheena ölébe pattant, és durván lenyomta.
Ekkor Shyamvar Rai próbált segíteni.
Hátranyúlt, hogy tartsa Sheenát.
Indrani öt perc alatt fojtotta meg a lányát.
Onnan a Tajba mentek. Shyamvar Rai a Taj előtt ült,
Bandra egyik legforgalmasabb helyén, egy holttesttel…
Indrani pedig elment inni egy teát,
miközben a holttest a kocsijában volt.
Rai az autóban ülve vigyázott a hullára.
Aztán hazavitték a holttestet.
A garázsban kivették a hátsó ülésről,
és átrakták a csomagtartóba.
Egy idő után Indrani hazaért.
Akkor a teraszon voltam.
Whiskyvel kínált.
Az első korty után…
megéreztem…
valami ismerős vegyszer ízét a számban.
Óvakodni kezdtem.
Egy férfi állt meg az ajtó közelében.
Akkor láttam meg Sanjeev Khannát.
És nagyon megijedtem,
mert amikor legutóbb találkoztunk, a rehabra kerültem.
Az az egyetlen korty olyan hatással volt rám,
hogy szédülni kezdtem, meg minden.
Kiöntöttem.
Nem sokkal később úgy éreztem, Indrani talán arra vár, hogy elájuljak.
Hirtelen azt mondta: „Egy fontos megbeszélésre kell mennem. ”
Furcsállottam.
Az emberek általában nem hajnali fél kettő, kettő körül tárgyalnak.
Miután Indrani elment, azonnal elfutottam.
Egyenesen a reptérre mentem…
hogy Gauhátiba menjek.
Meg is ölhettek volna aznap éjjel.
Shyamvar Rai végig ragaszkodott a történetéhez.
Átrakták a holttestet, felültették a hátsó ülésre.
Kirúzsozták és megfésülték.
Megálltak pár benzinkútnál, útban oda, ahol megszabadultak tőle.
Sokak mellett mentek el az autópályán,
de a hulla mereven ült. Így jutottak el Penig.
A kocsiból egy erdős területre cipelték a holttestet.
Rai azt mondta, ő fogta a lábát, Sanjeev pedig a fejét.
Úgy állította be magát, mint a csodálatos szolga,
aki mindent megtett, amit az asszonya kívánt.
Az ügyészség szerint az egész cselekmény
kitervelője, kivitelezője és bevégzője Indrani volt.
LEGFRISSEBB HÍREINK
Az eddigi legnagyobb áttörés. A DNS-vizsgálat eredményei igazolták,
hogy a peni erdőben talált holttest…
2015 SZEPTEMBERE
…valóban Sheena Boráé. Ez az első konkrét bizonyíték.
SHEENA BORA-ÜGY: A DNS-EGYEZÉS CÁFOLJA INDRANIT, GYILKOSSÁG VOLT
Az ügyészség felfedte a legerősebb bizonyítékát.
Az Indranitól vett DNS egyezett a mintával,
amit Sheena maradványaiból vettek.
Az ügyészség által beterjesztett bizonyítékot
a védelem ízekre szedte.
A DNS-elemzés ebben a konkrét esetben,
az, ahogyan elvégezték, …
nevetséges.
INDRANI MUKERJEA ÜGYVÉDJE HITELTELENÍTI A DNS-SZAKÉRTŐT
A tárgyalás kezdetétől fogva
a védelem olyan komoly hiányosságokra hívta fel a figyelmet,
mint hogy a DNS-elemző a diagram egy részét kézzel töltötte ki.
A védelem belekapaszkodott az ilyen, és ehhez hasonló szakmai részletekbe
annak érdekében, hogy a bíróság elutasítsa a DNS-bizonyítékot.
Cáfolom az ügyészség azon állítását,
miszerint a holttest, amit a rendőrség talált, Sheenáé.
És kérvényeznek egy újabb DNS-vizsgálatot,
hogy bizonyítsák, a holttest nem Sheenáé?
Miért érdekelné a védelmet,
hogy a holttest Sheenáé-e, vagy sem?
Az ügyészség feladata, hogy kétséget kizáróan
bizonyítsa a bűnösséget.
Az én feladatom az, hogy szétcincáljam az ügyészség esetét.
Az emberek csak akkor hiszik el, hogy Indrani ártatlan,
ha a védelem hibákat talál
a rendőrség verziójában. Hatalmas hibákat.
Szerintem sem Indrani Mukerjea, sem a védői
nem álltak elő olyan meggyőző alternatívával,
ami vitatta vagy aláásta volna a rendőrség verzióját,
ami addigra már évek óta a nyilvánosság
képzeletében élt.
- Itt találtak egy testet. - A minták…
A legfrissebb hírek szerint
Indrani Mukerjea jó ideje játszhatja a lánya szerepét,
még annak halála után is.
Az India Today forrásai szerint Indrani a lánya mobilját használta
a Sheena halálát követő évben.
A jelentések szerint Indrani Mukerjea
szakított Rahul Mukerjea-vel
telefonon keresztül, a lányának kiadva magát.
Nem tudom, ki küldte azokat az üzeneteket.
Én nem hiszem, hogy az anyám volt az, aki ilyen üzeneteket írt volna.
Az ügyészség előállt egy tanúval, aki lényegében Indrani titkárnője volt,
és tudta, mi mindent tett Indrani azért,
hogy álcázza Sheena eltűnését.
A tanú azt mondta a bíróságon, hogy Indrani megpróbált
bejutni Sheena e-mail-fiókjába.
Amikor nem jártak sikerrel, létrehozott egy újat Sheena Bora néven.
INDRANI AZT MONDTA, CSINÁLJAK…
Létrehozott egy új fiókot,
a sheenabora@hotmail. comot, miután Sheena eltűnt.
Ez a sheenabora@hotmail. comról jött.
2013. január 27. , vasárnap.
„Annyi jó érzés sem szorult beléd, hogy szimplán megköszönd
a születésnapi jókívánságaimat.
Fejezd be a hazudozást rólam azonnal!
Sheena”
Ez nem úgy hangzik…
Ez egyszerűen… Nagyon furcsa e-mail volt.
Igazából összezavart, amikor
valaki… Ez a valaki…
Ha nem Sheena volt, akkor valaki más, nem igaz?
Ezek teljesen légből kapott vádaskodások.
Nem támasztja alá őket semmi.
Természetesen tagadom. Hát persze!
Van egy lányom, aki eltűnik az életemből,
majd újra úgy dönt, hogy nem kíváncsi rám.
Miért vesződnék azzal,
hogy… felejtsük el az új e-mail-fiókot!
Ezek után mégis miért vesződnék bármivel vele kapcsolatban?
A hívásadatok azt mutatják,
merre járt Sanjeev Khanna, Indrani Mukerjea
és a sofőr, Shyamvar Rai.
Mindhárom helymeghatározás…
az adatgyűjtő szerint egy irányba mutat.
KÉTÓRÁNYIRA MUMBAITÓL
Shyamvar Rai szerint
a gyilkosság előtti napon terepszemlét tartottak
a gyilkosság mikéntjével és a holttest elhelyezésével kapcsolatban.
INDRANI AZ ERDŐBŐL FELHÍVTA PETERT, ÁLLÍTJA A VOLT SOFŐRJE
Shyamvar Rai azt mondta a rendőröknek, hogy Indrani felhívta Petert.
Így került Peter is a képbe.
Indrani leírta neki a két helyszínt, melyekre csodával határos módon,
pár órán belül rátalált.
Peter az ügyészség szerint részt vett az összeesküvésben.
Nagyon is benne volt, lépésről lépésre tudta,
mi a terv, és mi fog történni.
Indrani pár percenként tájékoztatta is őt.
Mi a reakciója a médiabeszámolóra,
miszerint Indrani a hívásadatai alapján 23-án Raigadban volt.
Nem tagadja a tényt, hogy látta a területet. Igaz?
Nem, dehogy! Megnéztem a telket 23-án. Ennyi.
Oké.
Aki ismeri Indranit, jól tudja, hogy megszállottan
vásárol ingatlanokat.
Volt egy mezőgazdasági terület, amit szándékában állt megvásárolni.
Ez a telek…
miután megnézte,
komolyan fontolgatta az ajánlattételt.
Mi lényegében csak megnéztük
- a farmot… a házat. - A gazdaságot.
Tehát egy furcsa véletlen, hogy…
- Nem, ez nem… - …az a terület, ahol állítólag
- megtalálták Sheena testét, - Bombayben mindenki
- ott keres ingatlant. - …az a környék…
Hogy építsen egy parasztházat magának. Mindenkinek van ott egy ilyen háza.
Határozottan egy véletlen egybeesés az,
hogy Indrani Raigadban volt
23-án, hogy megnézzen egy mezőgazdasági ingatlant.
De aki Raigadba megy, mert telket keres,
hogy azon építkezzen, nem feltétlenül tart terepszemlét
egy holttest eltűntetéséhez, igaz?
2018. SZEPTEMBER 18.
Most érkezett a hír, miszerint Indrani Mukerjea
hivatalosan is válni készül férjétől, Peter Mukerjea-től.
Peter szerepe megannyi megválaszolatlan kérdést hagy maga után.
CSALÁDJOGI BÍRÓSÁG
Végig azt állította, hogy nem tud semmit, holott úgy tűnt, nagyon is tudott.
És ha ez igaz, egyikük sem tudja vádolni a másikat anélkül,
hogy magát is gyanúba ne keverné.
Azt hiszem, ez volt az, ami komoly feszültséget szült kettejük között.
KIMONDTÁK A VÁLÁST. INDRANI EGY KISEBB VAGYONT KAPOTT
EGY LAKÁS MARLOW-BAN, HÁZ BRISTOLBAN, SPANYOLORSZÁGBAN,
EGY PICASSO-FESTMÉNY, ELEGÁNS SZŐNYEGEK, BÚTOROK ÉS ÉKSZEREK 30 000 000 ÉRTÉKBEN.
EZ MIND INDRANIÉ LESZ
A válóper 2019-ben zárult le.
Mindenki azt mondogatta,
hogy Indrani megnehezíti az életet. Elvesz mindent Petertől.
Mire én: „Basszus, már megint ezt csinálja. ”
„Mi a fene folyik itt?”
Elmentem a bíróságra, hogy megölelhessem apát.
Anyám ott ült…
és teljesen kivirult, amikor meglátott.
Én pedig ráüvöltöttem. Egyenesen nekiszegeztem a kérdést.
„Mi a fenét művelsz? Hogy tehetted ezt?”
Azt mondtam, hogy ellopta apám minden pénzét,
és hogy ez az egész az ő műve. Hogy egy gyilkos.
Azt mondtam: „Te ölted meg Sheenát. ”
INDRANI ELÁJUL, VIDHIE KÖNNYEZIK
Hazamentem…
fogtam egy üveg gint, bementem a szobámba, és bezártam az ajtót.
Anyám nem akart mást, csak megölelni.
Ittam és ittam. Megállás nélkül ittam.
Aztán átmentem apám fürdőszobájába,
és elővettem 14 vagy 15 tablettát.
Mind más színű volt. Bevettem mindet,
egyiket a másik után.
Csak arra emlékszem, hogy a kórházban ébredek.
Ahogy kinyitottam a szememet…
anyám arcát láttam magam előtt,
és záporozni kezdtek a könnyeim. Megállíthatatlanul.
Hiányzott nekem. Végre megengedtem, hogy hiányozzon.
Nem voltam vele. Mellette kellett volna lennem.
ANYAI SZERETET NÉLKÜL: INDRANI LÁNYA MEGINDÍTJA A BÍRÓSÁGOT
Amikor anyám megkapta az óvadékot, úgy éreztem, szeretem őt,
és ha már kint van, szeretnék vele élni.
Miután nyilvánosan is kiálltam az anyám mellett,
Peter családja seperc alatt elfelejtett.
Szerintem soha sem tekintettek családtagnak,
így nem nevezhetjük ezt árulásnak.
Én csak… mélységesen őszinte vagyok.
Most anyám oldalán állok.
Remélhetőleg az igazság oldalán.
Az én életemben az a szó, hogy „család”, nem olyan fontos,
mert nem ismerem azt, amit a család jelent mások számára.
Nem akarok nyomozni anyám után.
Engem most csak az érdekel, hogy ott legyek neki mint a lánya.
Gyilkolt, vagy sem.
A 18-19 éves tapasztalatom alatt
még nem találkoztam ehhez hasonló esettel.
A történet minden egyes szereplője
rendkívül egyedi.
Mindenkinek megvan a maga célja.
Olyan emberekből áll ez a család,
akikről nem lehet megmondani, kihez tartoznak.
Hogy mi játszódik le a fejükben.
Hogy milyen szerepet játszik a pénz és az ingatlanvagyon
a családtagok személyes kapcsolataiban.
Mekhail egy különösen sajátos eset.
2012. ÁPRILIS 26. KÉT NAPPAL SHEENA ELTŰNÉSE ELŐTT
FELADÓ: MEKHAIL BORA CÍMZETT: INDRANI MUKERJEA
SZIA, ANYA! KÜLDENÉL 14 000-ET A MUMBAI- GAUHÁTI JEGYRE? NAGYON SZERETLEK, PUSZI
Egy gyilkos elől menekülő épeszű ember
nem írja azt a gyilkosnak, hogy: „Szia, nagyon szeretlek. ”
És utána sem küld hasonlókat. Szóval ez…
valójában nevetséges!
Az Indranihoz fűződő viszonyom csupán a pénzügyi támogatásról szólt.
Véletlenül sem akartam boldogtalanná tenni.
Az emberek azt kérdezik tőlem, miért nem kerestem Sheenát.
Mégis mit tehet egy húszéves,
miközben a haldokló nagyszüleiről gondoskodik?
Hogyan hagytam volna el a házat?
Azt állítja, három éven át kereste Sheenát.
De egy e-mailt sem írt arról, hogy hol van.
Igaz.
SZIA, ANYA, HOGY VAGY? VÉGRE MEGVAN A KOCSI! ÚGY ÖRÜLÖK! IMÁDLAK, PUSZI
Azt mondja, a nagyszülei a halálukon voltak.
De közben mégis elment venni egy SUV-ot?
Amikor megvettem azt az autót, az állapotuk még nem volt olyan rossz.
- A kocsit 2014-ben vette. - Igen.
De most mondta, hogy olyan betegek voltak,
hogy keresni sem tudta Sheenát, még egy e-mailt sem küldött neki.
A nagyszülei állapota miatt.
Igen, amíg meg nem vettem…
Romlott az egészségi állapotuk. Már akkor betegek voltak.
Akartam egy SUV-ot. Ez volt az álmom.
Hogy vezessek egy SUV-ot, mert még sosem próbáltam.
Huszonkét éves voltam.
Nem volt túl sok eszem.
Mekhail mindig nyafog, ez az igazság.
Egy lusta dög. Semmi más. És hazug.
Mindig van egy fekete bárány a családban.
Szerintem nálunk Mekhail az.
És azért ítélkeznek felettem, mert cserben hagytam a gyerekeimet.
Ezért nem kell bocsánatot kérnem.
Nézze! A nyomozás nyolc éve alatt
számos hazugság keringett,
és az igazság felderítésének az volt az egyik gátja,
hogy a család kulcsfigurái titkolóztak,
és nem fedték fel a valóságot.
Lehet, hogy jóval többet tudnak, mint amennyit a nyilvánosság elé tártak.
És ez az én fejemben
szinte lehetetlenné teszi, hogy elválasszuk
az igazságtól és a féligazságoktól a hazugságot,
ami közszájon forgott.
Ismételd meg, nem értem.
RAHUL MUKERJEA HANGJA
Sheena jól van. Nem kell aggódnod.
PETER MUKERJEA HANGJA
Oké.
- Rendben? - Rendben.
És hol van? Van ötleted?
Nincs. Fogalmam sincs, hol lehet.
- Oké. Mit mondott? - És én…
Mit mondott neked?
- Azt mondta, jól van? - Nem mondott túl…
Nem mondott túl sokat nekem.
Indrani azt mondta: „Beszélnél kérlek Jijuval,
és megmondanád neki, hogy jól vagy?”
- Igen. - Csak ennyit mondott.
Azt, hogy: „Jiju, jól vagyok. ” És tudod…
Rendben. Nos, én… tudod…
Igazából… papa, ha te… nem, igazából…
Ami elég, az elég, rendben?
Ha meghallgatnád…
Ha tiszta fejjel és logikusan végiggondolod,
ugyanott tartunk. El kell hinnem neked, igaz?
Be kell érnem Indrani szavaival. Te nem is hallottad a beszélgetést.
Úgy értem, ő…
Indraninak megvan Sheena száma, igaz?
Hiszen felhívta. Indrani és Sheena találkoztak,
és nagy valószínűséggel Sheena azt mondta,
a mesterképzéshez pénzre van szüksége. Így van?
Mire Indrani segítséget ígért.
„A lehető leghamarabb kimentelek, hogy elkezdhesd a mesterképzést. ”
Erről lenne szó.
De most jegyeztük el egymást!
Ezért nem tudom bevenni ezt az egészet!
Nézd, papa, én szeretlek, de…
De ezzel a határaimat feszegeted.
Bizonyára én is kikészítelek, de sajnálom, én ezt nem veszem be.
A magam útját járom.
Addig folytatom, amíg nem találok
megdönthetetlen, tényszerű bizonyítékot arra, hogy Sheena jól van.
Ami vélhetően azt jelenti, beszéltem vele.
Szóval amíg nem jutok el addig,
sajnos nem mondhatok mást, mint amire gondolok, rendben?
Rahul volt az ügyészség legfontosabb tanúja.
A koronatanú.
Nagyon komolyan utánajártunk Rahulnak.
Még a korábbi priuszait is előástuk Indiából
és Angliából.
Rahul Mukerjea tegnap elismerte a bíróságon,
hogy az angliai házát lerohanta a rendőrség.
Marihuánát termesztett az ingatlanban.
Hat-hét növényt találtak az otthonában.
Bevonták a jogosítványát a közlekedési kihágásai miatt…
Indrani a bíróságon karaktergyilkosságot követ el.
Én füveztem. Rahul is füvezett.
Az egész világ előtt
hiteltelenít el mindenkit.
Mindenki követett el apró hibákat, vagy butaságokat gyerekkorában.
Ennek semmi köze az ügyhöz!
A legizgalmasabb az volt, amikor Rahul megjelent a bíróság előtt.
Tökéletesen megfelelt annak,
amit mindannyian vártunk tőle.
Tudtomra adták, hogy Rahul
egy képzett színész.
Nos, ez volt a lényeg.
A színházi életnek komoly hatása lehet,
és erről a média is sokszor beszámol.
Amint a tanúk padjára került,
tudtam, hogy nem egy átlagos tanú,
és komoly fejtörést fog okozni.
Mindenki arra volt kíváncsi, mit fog mondani Rahul
a tanúk padján.
Elmagyarázott mindent.
Rahul elmondta, mennyire szereti Sheenát.
Hogy mennyire hiányzik,
és hogy mennyire várja a visszatérését.
De a védelem stratégiája a letámadás volt.
Szerintem ez nem vált be,
mert még ennek ellenére is
túláradó együttérzést váltott ki.
Amikor Sangle ügyvéd úr azt mondta,
hogy nem érdekli a szerelmi történet,
amikor ezt mondta, Rahult mintha arcon csapták volna.
Szinte éreztük is.
Rahulnak ez fájt, mintha kiütötték volna.
Amíg Rahul nem tanúskodott, senkit sem éreztem hitelesnek.
Nem hittem, hogy az igazat hallom.
De amikor ő állt oda,
végre elárasztott az érzés, hogy az igazat mondja.
Mint kiderült, ő volt az ügyészség legerősebb tanúja,
mert ő volt az egyetlen, aki tényleg kereste Sheenát.
Senki más nem kereste, csak ő.
Még Sheena biológiai apját is felhívta, és kérte, hogy keressék együtt.
Folyamatosan zaklatta
Siddartha Dast, Sheena biológiai apját.
Állítólagos…
- Megakadtam. Indrani, kérem… - Bocsánat…
- Sajnálom. - Belemerültem, oké?
Rahul talán…
SHEENA APJA
77 alkalommal hívta.
Mivel Rahul együtt élt Sheenával,
de nem voltak házasok, ezért jogilag nem tehetett semmit.
Kellett valaki, egy vérrokon,
aki hivatalos panaszt tesz.
Erre akarta rávenni Sheena igazi apját.
Rahul elmesélte a szerelmük történetét, és hogy mennyire szereti ezt a lányt.
Lerítt az arcáról.
Amikor Sheenáról beszélt a bíróságon,
a vonásai ellágyultak, és látszott, hogy gondolatban máshol jár.
Behozta Sheenát a tárgyalóterembe. Átéreztük, hogy meghalt.
Megéltük a veszteséget, a bánatot, a gyászt.
Rahul többször is emlékeztette a bíróságot arra, hogy miért vagyunk ott.
Mert meggyilkoltak egy lányt.
Az évekig elhúzódó tárgyalásokon
az ember gyakran elfelejti ezt, de ő folyton felemlegette.
Úgy éreztük, azért teszi, mert igazságot akar Sheenának.
Amikor felbéreltem az ügyvédeimet,
és kijöttem a börtönből…
Létrehoztam egy WhatsApp-csoportot…
„Igazságot Sheenának. ” Így neveztem el.
Mert amikor kiszabadultam,
már úgy éreztem,
Sheena talán meghalt.
De most meg fogom változtatni. Komolyan eldöntöttem,
hogy átnevezem „Igazságot Indraninak”-ra.
Mert megérdemlem az igazságot.
Hat és fél évet töltöttem rács mögött
egy lányért, aki valószínűleg ma is él.
Ezen a ponton,
azt hiszem… őszintén szólva számomra
az igazság nagyon, nagyon fontos.
Nem csak azért, amin keresztülmentem a tárgyaláson,
hanem azért is, amit a média tett velem.
Egyszerűen eldöntötték,
hogy bűnös vagyok.
VESSZEN A „GYILKOS”
Sértegettek. Rossz anyának neveztek.
Azt hiszem, jó anya voltam.
Talán nem tökéletes, de jó anya.
Vidhie-t nagyon szeretem. Tényleg.
Mekhailra nagyon haragszom a viselkedése,
és a sok hazugság miatt, amit terjesztett.
Peter borzasztóan megbántott.
Csak hazudott és hazudott. Ez nagyon feldühített.
Mert ez a sok hazugság még nagyobb bajba sodort.
Azt hiszem, nincs családom.
A családom cserben hagyott, de nagyon.
És leginkább az elsőszülöttem, Sheena árulása fáj.
Sheena vihette volna a legtöbbre.
Szorgalmas volt, kedves,
nagyon melegszívű.
És ez a „volt” szerintem jelen idő.
Ha életben van, mindent, amit mondtam, visszavonok.
Mert akkor egy manipulatív,
és nagyon rossz lány.
Valaki úgy dönt, elmegy. Egy 25 éves nő.
Amikor én eljöttem otthonról, kerestek valaha a szüleim?
Nem! Nem kerestek, igaz?
Erről senki sem beszél. De miért nem?
Többé már nem tartozom senkinek.
Azt hiszem, egyedül vagyok,
és ennek nagyon örülök, mert úgy érzem,
így jobban irányíthatom az életemet. Az érzelmeimet.
És már senkihez sem kötődöm.
Nem kell úgy tennem, mintha Peter Mukerjea felesége lennék,
vagy nem kell…
Hiszen Vidhie már felnőtt, Mekhail a saját életét éli,
Sheena bujkál Kasmírban, vagy akárhol.
Magamra maradtam, lehetek önmagam.
Nevethetek, sírhatok, azt teszek, amit akarok.
Azt mondok, amit akarok, és remekül érzem magam.
Végre szabad vagyok. Ez az igazság.
Ha megnézünk egy olyan esetet, mint Indrani Mukerjea-é,
még most sem mondanám azt, hogy meggyőztek az ártatlanságáról.
Ezt nem mondhatom. Túl bonyolult ez az ügy nekem.
ÚJSÁGÍRÓ, PUBLICISTA
De mindig azon tűnődtem…
hogy ez a nő a semmiből építette fel magát.
Nagyon keményen dolgozott azért, hogy felépítse az életét.
Vajon ez a kemény munkával kiharcolt élet
elég indíték arra, hogy gyilkosságot kövessen el?
Amikor az ember szörnyekről olvas,
vagy pszichopatákról,
vagy olyan sikeres emberekről,
akik borderline pszichopaták, akkor talán lehetséges.
Indrani Mukerjea sosem szabadulhat Sheena Borától.
Amíg él, semmiképpen sem.
Sheena Bora elkíséri Indrani Mukerjea-t a haláláig.
Ahogy az a gondolat is, hogy talán ő ölte meg Sheena Borát,
a saját lányát.
INDRANI MUKERJEA RÉSZT VESZ EGY GÁLÁN
Megölte a lányát, Sheenát?
Micsoda ostoba kérdés…
A SHEENA BORA-ÜGY MIND A NÉGY VÁDLOTTJÁT MEGKERESTÜK,
HOGY SZEREPELJENEK A DOKUMENTUMFILMBEN. AHOGY RAHUL MUKERJEA,
ÚGY A TÖBBIEK SEM VÁLLALTÁK, KIVÉVE INDRANI MUKERJEA-T.
TÖBB MINT HAT ÉVE KEZDŐDÖTT A TÁRGYALÁS, EDDIG MÉG NEM SZÜLETETT ÍTÉLET.
MIND A NÉGY VÁDLOTT SZABADON VÉDEKEZHET.
A MARADVÁNYOKÉRT, AMIKET EGYESEK SHEENÁNAK TULAJDONÍTANAK,
SENKI SEM JELENTKEZETT. A BÍRÓSÁG BIZONYÍTÉKRAKTÁRÁBAN VÁRJÁK,
HOGY IGAZSÁGOT SZOLGÁLTASSANAK.
A feliratot fordította: Farkas Melinda